pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส พบแอปเป๋าตัง-ออมสิน ถูกเฟคนิวส์อ้างชื่อให้ยืมเงิน
วันเสาร์ที่ 13 สิงหาคม 2565
ดีอีเอส พบแอปเป๋าตัง-ออมสิน ถูกเฟคนิวส์อ้างชื่อให้ยืมเงิน
ดีอีเอส พบแอปเป๋าตัง-ออมสิน ถูกเฟคนิวส์อ้างชื่อให้ยืมเงิน
กระทรวงดิจิทัลฯสรุปสถานการณ์ข่าวปลอมรอบสัปดาห์พบมือปั่นข่าวปลอมอ้างชื่อแอปเป่าตังและแบงก์ออมสินมั่วข่าวให้ยืมเงินติดท็อป10คนสนใจมากสุดเตือนประชาชนเช็คก่อนแชร์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าข่าวปลอมที่มีคนสนใจสูงสุด10อันดับระหว่างวันที่5 – 11ส.ค. 65มีรายละเอียดดังนี้อันดับ1วิธีไอบีบหัวใจช่วยแก้ไขอาการเจ็บหน้าอกกระตุ้นระบบหมุนเวียนของโลหิตให้จังหวะเต้นของหัวใจเป็นปกติอันดับ2แอปพลิเคชันเป๋าตังให้ยืม100,000บาทสามารถถอนเงินจากATMได้ตลอด24ชั่วโมงอันดับ3พบอสม.เสียชีวิตเดือนละ600รายจากการเป็นตัวอย่างฉีดวัคซีนป้องกันโควิด19อันดับ4จีนระบายน้ําท่วมลงแม่น้ําโขงเดือนส.ค-ก.ยอาจเกิดน้ําท่วมใหญ่ที่ประเทศไทย-ลาวอันดับ5ออมสินปล่อยสินเชื่อSoftloanให้ยืม5,000 - 500,000บาทดอกเบี้ยต่ําไม่ต้องค้ําผ่านไลน์
อันดับ6เพจสินเชื่อmymoเป็นเพจสินเชื่อทางการของธนาคารออมสินอันดับ7เพจธกสเพื่อนแท้ของทุกการลงทุนเป็นเพจทางการของธนาคารธ.ก.ส.อันดับ8เพจกรมการขนส่งรับทําใบขับขี่ออนไลน์ไม่ต้องสอบและอบรมอันดับ9ดื่มน้ําสกัดจากใบบัวบกผักชีลาวขึ้นฉ่ายและมะระขี้นกช่วยรักษามะเร็งก้านสมองและอันดับ10เรื่อง5ประเทศในอาเซียนรวมไทยยกเลิกใช้เงินดอลลาร์ในการชําระเงินระหว่างประเทศเริ่มวันที่1พ.ย. 65
ทั้งนี้รอบสัปดาห์ที่ผ่านมาศูนย์ต่อต้านข่าวปลอมมีข้อความเข้ามา11,856,795ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน358ข้อความรวมเรื่องที่ต้องดําเนินการตรวจสอบ166เรื่องโดยเป็นข่าวในกลุ่มนโยบายรัฐ/ข่าวสารราชการมากสุดจํานวน93เรื่อง
“อยากขอความร่วมมือจากประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
****************
รัฐบาลไทย-ข่าวทำเนียบรัฐบาล-สำนักงานสลากฯ เผยการจำหน่ายสลากดิจิทัล งวดวันที่ 16 ก.ค.65 จำนวน 5.146 ล้านฉบับ จำหน่ายหมดแล้ว มีผู้ซื้อ 8.8 แสนราย
วันอาทิตย์ที่ 3 กรกฎาคม 2565
สํานักงานสลากฯ เผยการจําหน่ายสลากดิจิทัล งวดวันที่ 16 ก.ค.65 จํานวน 5.146 ล้านฉบับ จําหน่ายหมดแล้ว มีผู้ซื้อ 8.8 แสนราย
การจําหน่ายสลากผ่านแอปเป๋าตัง หรือสลากดิจิทัล งวดวันที่ 16 กรกฎาคม 2565 ซึ่งเป็นการจําหน่ายงวดที่สามจํานวน 5,146,000 ฉบับ ขณะนี้ ได้จําหน่ายหมดแล้ว มีผู้ซื้อจํานวน 888,637 ราย การจําหน่ายสลากหมดลงอย่างรวดเร็วกว่าที่คาดไว้ ผลตอบรับเป็นไปด้วยดี
วันนี้ (3 กรกฎาคม 2565) เวลา 11.00 น. นายลวรณ แสงสนิท อธิบดีกรมสรรพากร ในฐานะประธานกรรมการสลากกินแบ่งรัฐบาล เปิดเผยว่า การจําหน่ายสลากผ่านแอปเป๋าตัง หรือสลากดิจิทัล งวดวันที่ 16 กรกฎาคม 2565 ซึ่งเป็นการจําหน่ายงวดที่สามจํานวน 5,146,000 ฉบับ ขณะนี้ ได้จําหน่ายหมดแล้ว มีผู้ซื้อจํานวน 888,637 ราย การจําหน่ายสลากหมดลงอย่างรวดเร็วกว่าที่คาดไว้ ผลตอบรับเป็นไปด้วยดี เนื่องจากสามารถซื้อสลากตัวเลขที่ต้องการในราคา 80 บาทได้จริง และสลากที่ซื้อก็มีการบันทึกข้อมูล ไว้แสดงสิทธิในตัวสลาก ทําให้ไม่ต้องกังวลหากสลากหาย หรือการเรียกร้องสิทธิในตัวสลาก และเมื่อถูกรางวัล จะมีการแจ้งเตือนผ่านแอปเป๋าตัง ประกอบกับขั้นตอนการรับรางวัลที่สะดวก ง่าย ไม่ยุ่งยาก และงวดที่ผ่านมา มีรางวัลที่ 1 ถึง 6 รางวัล เงินรางวัลรวม 36 ล้านบาท ที่สําคัญมีคนถูกรางวัลที่ 1 คนเดียวถึง 3 ใบ ได้รางวัล 18 ล้านบาท ส่วนที่เหลือมีการกระจายถูกรางวัลคนละ 1 ใบ รางวัลละ 6 ล้านบาท
ประธานกรรมการสลากกินแบ่งรัฐบาล กล่าวต่อไปอีกว่า สําหรับงวดวันที่ 1 สิงหาคม 2565 สํานักงานสลากฯ จะเพิ่มสลากจําหน่ายผ่านระบบดิจิทัลอีก 2 ล้านฉบับ รวมแล้วไม่น้อยกว่า 7 ล้านฉบับ เพื่อให้ผู้ซื้อมีเวลาในการเลือกซื้อสลากหมายเลขที่ต้องการในราคา 80 บาทได้นานขึ้น สําหรับการพิจารณาเพิ่มปริมาณสลากในระบบแต่ละครั้ง จะต้องเป็นไปตามความต้องการของตลาด และรักษาสมดุลระหว่างผู้ค้าในระบบเก่าและระบบดิจิทัลด้วย ส่วนสลากที่จะนํามาเพิ่มในระบบดิจิทัลนั้น จะมาจากสลากในระบบซื้อจอง ซึ่งส่วนหนึ่งมาจากสลากของตัวแทนจําหน่ายที่ถูกยกเลิกสัญญาเนื่องจากนําสลากไปขายต่อ
นอกจาก สลากที่จําหน่ายผ่านแอปเป๋าตังในระบบแพลตฟอร์มได้แล้ว ยังมีจุดจําหน่ายสลาก 80 ที่สํานักงานสลากฯ เริ่มดําเนินการมาเป็นเวลากว่า 1 ปีแล้ว เป็นการจําหน่ายผ่านแอปเป๋าตังเช่นกัน ขณะนี้ มีจุดจําหน่ายกระจายอยู่ทั่วประเทศ ทั้งหมด 754 จุด ทั่วประเทศ และตั้งแต่เดือนสิงหาคมนี้เป็นต้นไป จะมีจุดจําหน่ายสลาก 80 ทั่วประเทศ 1077 จุด และภายในปีนี้ สํานักงานฯ จะนําร่องขยายจุดจําหน่ายสลาก 80 ซึ่งไปที่สถานีบริการน้ํามันทั่วประเทศ อีกไม่น้อยกว่า 2,000 จุด นายลวรณ กล่าวในตอนท้าย
รัฐบาลไทย-ข่าวทำเนียบรัฐบาล-ผู้ช่วยปลัดฯ ดีอีเอส ร่วมงาน “24 ปี กกต. มาตรฐานการจัดการเลือกตั้ง”
วันพฤหัสบดีที่ 9 มิถุนายน 2565
ผู้ช่วยปลัดฯ ดีอีเอส ร่วมงาน “24 ปี กกต. มาตรฐานการจัดการเลือกตั้ง”
ผู้ช่วยปลัดฯ ดีอีเอส ร่วมงาน “24 ปี กกต. มาตรฐานการจัดการเลือกตั้ง”
เมื่อวันที่9มิถุนายน2565พ.ต.อ.อัครพลบุณโยปัษฎัมภ์ผู้ช่วยปลัดกระทรวงดิจิทัลเพื่อเศรษฐกิจและสังคมเข้าร่วมงานวันสถาปนาสํานักงานคณะกรรมการการเลือกตั้งครบรอบ24ปีณสํานักงานคณะกรรมการการเลือกตั้งศูนย์ราชการฯแจ้งวัฒนะโดยการจัดงานภายใต้แนวคิด“24ปีกกต.มาตรฐานการจัดการเลือกตั้ง”ว่าตลอดระยะเวลา24ปีสํานักงานกกต.ไม่เคยหยุดนิ่งเพื่อให้บรรลุเป้าหมายแม้ว่าจะต้องเผชิญกับสถานการณ์หรือภาวะวิกฤตินานับประการที่ยากจะหลีกเลี่ยงได้ทั้งสถานการณ์การแพร่ระบาดของโรคติดเชื้อไวรัสโคโรนา2019การเปลี่ยนแปลงของรัฐธรรมนูญและกฎหมายประกอบรัฐธรรมนูญเป็นต้น
**************
รัฐบาลไทย-ข่าวทำเนียบรัฐบาล-รมช.มนัญญา ตรวจเยี่ยมสหกรณ์แห่งแรกของประเทศไทย
วันศุกร์ที่ 24 กันยายน 2564
รมช.มนัญญา ตรวจเยี่ยมสหกรณ์แห่งแรกของประเทศไทย
รมช.มนัญญา ตรวจเยี่ยมสหกรณ์แห่งแรกของประเทศไทย
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ตรวจเยี่ยมและรับฟังการดําเนินของสหกรณ์วัดจันทร์ เพื่อรับทราบปัญหาอุปสรรคต่างๆ โดยมี นายรณชัย จิตรวิเศษ ผู้ว่าราชการจังหวัดพิษณุโลก นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร หัวหน้าส่วนราชการที่เกี่ยวข้อง เข้าร่วม ณ สหกรณ์วัดจันทร์ ตําบลในเมือง อําเภอเมือง จังหวัดพิษณุโลก โอกาสนี้ ได้เยี่ยมชมพิพิธภัณฑ์สหกรณ์วัดจันทร์ ซึ่งเป็นพิพิธภัณฑ์สหกรณ์แห่งแรกของประเทศไทย
สําหรับสหกรณ์วัดจันทร์ จํากัด ก่อตั้งเมื่อวันที่ 26 กุมภาพันธ์ 2459 เป็นสหกรณ์ประเภทการเกษตร มีสมาชิก 59 กลุ่ม ครอบคลุม 20 ตําบล ดําเนินการดูแลสมาชิกสหกรณ์ในเขตอําเภอเมือง จังหวัดพิษณุโลก ปัจจุบันมีสมาชิกสามัญ 4,538 คน สมาชิกสมทบ 2,789 คน รวมทั้งสิ้น 7,327 คน และได้ดําเนินธุรกิจเพื่อให้บริการแก่สมาชิกมาอย่างยาวนานและต่อเนื่อง เพื่อให้สมาชิกมีวิถีชีวิตความเป็นอยู่ที่ดีขึ้น มีทุนดําเนินงานทั้งสิ้น จํานวน 123,499,745 บาท เป็นสหกรณ์ชั้น 1 มาตรฐานสหกรณ์ระดับดีเลิศ โดยมีรูปแบบธุรกิจที่ให้บริการสมาชิก ดังนี้ 1.ธุรกิจสินเชื่อ 2.ธุรกิจจัดหาสินค้ามาจําหน่ายให้กับสมาชิก 3.ธุรกิจรวบรวมข้าวเปลือก และ 4.ธุรกิจแปรรูป (น้ําดื่ม) โดยแต่ละธุรกิจเป็นการบริการเพื่อตอบสนองความต้องการของสมาชิกสหกรณ์ พร้อมส่งเสริม สนับสนุน และช่วยเหลือสมาชิก ตั้งแต่ต้นน้ํา กลางน้ํา และปลายน้ํา ทั้งในด้านเงินทุน/วัสดุที่ใช้ในการทําเกษตรกรรม เป็นตลาดในการรวบรวมผลผลิตให้กับสมาชิก ทั้งยังมีสินค้าอุปโภคบริโภคที่สมาชิกสหกรณ์จําเป็นใช้งานในชีวิตประจําวันอีกด้วย
“การก่อตั้งสหกรณ์ต้องมีการบูรณาการร่วมกัน ซื่อสัตย์ ตั้งใจ เพื่อพัฒนาสหกรณ์ให้เข้มแข็ง ขอให้ช่วยกันขับเคลื่อนงานเพื่อให้สมาชิกสหกรณ์มีความเป็นอยู่ที่ดีขึ้น มีรายได้เพิ่มขึ้น และมีความมั่นคงในอาชีพ ผลิตสินค้าที่ดีมีคุณภาพ เพิ่มมูลค่าผลผลิตให้กับสมาชิกสหกรณ์ และนําไปสู่การพึ่งพาตนเองของเกษตรกรและการช่วยเหลือกันในหมู่สมาชิกสหกรณ์ โดยใช้กลไกสหกรณ์เข้ามาช่วยยกระดับรายได้และความเป็นอยู่ของเกษตรกรให้ดียิ่งขึ้น และขอชื่นชมสหกรณ์วัดจันทร์ที่เป็นต้นแบบที่ดีให้กับสหกรณ์บริหารจัดการมุ่งเน้นประโยชน์ของสมาชิก ขอให้ยึดมั่นแนวทางการบริหารเช่นนี้ต่อไป และให้ช่วยกันเผยแพร่สหกรณ์แห่งแรกให้เป็นที่รู้จักอย่างกว้างขวางมากขึ้น” รมช.มนัญญา กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งเร่งเยียวยา แก้ไขปัญหา-บรรเทาความเดือดร้อนประชาชนเต็มที่ แจงประกันสังคมโอนแล้วกว่า 4.2 หมื่นล้าน
วันอาทิตย์ที่ 5 กันยายน 2564
โฆษกรัฐบาลเผย นายกฯ สั่งเร่งเยียวยา แก้ไขปัญหา-บรรเทาความเดือดร้อนประชาชนเต็มที่ แจงประกันสังคมโอนแล้วกว่า 4.2 หมื่นล้าน
โฆษกรัฐบาลเผย นายกฯ สั่งเร่งเยียวยา แก้ไขปัญหา-บรรเทาความเดือดร้อนประชาชนเต็มที่ แจงประกันสังคมโอนแล้วกว่า 4.2 หมื่นล้าน ขณะที่ยอดใช้จ่ายมาตรการลดค่าครองชีพของรัฐพุ่งกว่า 7 หมื่นล้าน เตรียมปลดล็อคใช้คนละครึ่งเฟส 3-ยิ่งใช้ยิ่งได้ผ่านฟู้ดเดลิเวอรี่ ต.ค. นี้
วันนี้(5ก.ย.64)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าสําหรับความคืบหน้าโครงการเยียวยานายจ้างและผู้ประกันตนม. 33ม. 39และม. 40ที่ได้รับผลกระทบจากสถานการณ์โควิด-19ใน29จังหวัดล็อกดาวน์นั้นเมื่อสัปดาห์ที่ผ่านมากระทรวงแรงงานโดยสํานักงานประกันสังคมได้โอนเงินช่วยเหลือผู้ประกันตนและนายจ้างม. 33 ไปแล้ว3,459,626รายเป็นเงิน13,357.52ล้านบาทในส่วนของผู้ประกันตนม. 39 ยอดการโอนอยู่ที่1,351,873รายเป็นเงิน6,759.37ล้านบาทส่วนผู้ประกันตนม.40โอนพร้อมกัน29จังหวัดทําการโอนไปแล้ว4,496,381รายเป็นเงิน22,481.91ล้านบาทรวมยอดของประกันสังคมที่ทําการโอนไปแล้วทั้งหมดอยู่ที่42,598.79ล้านบาททั้งนี้อาจมีการโอนบางรายการไม่สําเร็จเนื่องจากข้อมูลผิดพลาดผู้ประกันตนสามารถตรวจสอบได้ที่เว็บไซต์สํานักงานประกันสังคม
นายธนกรกล่าวต่อว่าสําหรับมาตรการเยียวยาและการฟื้นฟูเศรษฐกิจในประเทศทั้งโครงการคนละครึ่งเฟส3เพิ่มกําลังซื้อในบัตรสวัสดิการแห่งรัฐโครงการยิ่งใช้ยิ่งได้และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษนั้นยอดการใช้จ่ายของแต่ละโครงการผู้ใช้สิทธิสะสมรวม 38.62ล้านคนยอดใช้จ่ายสะสมรวม72,491.8ล้านบาทแบ่งเป็น1.โครงการคนละครึ่งเฟส3มีผู้ใช้สิทธิสะสม23.96ล้านคนยอดใช้จ่ายสะสม63,206.4ล้านบาทแบ่งเป็นส่วนที่ประชาชนจ่ายสะสม32,123.8ล้านบาทและรัฐร่วมจ่ายสะสม31,082.6ล้านบาท2.โครงการยิ่งใช้ยิ่งได้มีผู้ใช้สิทธิสะสม71,692คนยอดใช้จ่ายสะสม1,781ล้านบาทและยอดใช้จ่ายด้วยe-voucherสะสม46.2ล้านบาท3.โครงการเพิ่มกําลังซื้อให้แก่ผู้มีบัตรสวัสดิการแห่งรัฐมีผู้ใช้สิทธิสะสม13.52ล้านคนยอดใช้จ่ายสะสม6,991.5ล้านบาทและ4.โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษมีผู้ใช้สิทธิสะสม1.07ล้านคนยอดใช้จ่ายสะสม466.7ล้านบาท
นายธนกรกล่าวอีกว่าหลังจากผู้ประกอบการเริ่มทยอยเปิดกิจการร้านอาหารรวมถึงร้านค้าต่างๆตามเงื่อนไขCOVID-Free Settingทําให้ประชาชนเชื่อมั่นที่จะออกมาใช้จ่ายมากขึ้นภายใต้การป้องกันตัวเองแบบครอบจักรวาลUniversal Preventionอย่างระมัดระวังสูงสุดยอดใช้จ่ายตามมาตรการของรัฐคาดว่าน่าจะยิ่งสูงขึ้นอีกในช่วงเดือนหน้าเนื่องจากการเชื่อมต่อระบบPlatform Deliveryการส่งสินค้าอาหารและบริการต่างๆเข้ากับระบบโครงการ“คนละครึ่ง”เฟส3และโครงการ“ยิ่งใช้ยิ่งได้”ซึ่งจะเร่งให้เริ่มใช้ได้ในเดือนตุลาคมนั้นจะเป็นช่วงเดียวกับการเติมเงินคนละครึ่งรอบที่2อีก1,500บาทเข้าแอปฯเป๋าตังเบื้องต้นมีผู้ประกอบการDeliveryที่คาดว่าจะเข้าร่วมโครงการฯเช่นไลน์แมนฟู้ดแพนด้าโรบินฮู้ดแกร็บฟู้ดและช้อปปี้ฟู้ดเป็นต้นทั้งนี้พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีความห่วงใยพี่น้องประชาชนทุกกลุ่มเน้นย้ําให้ทุกหน่วยงานทุ่มเทอย่างเต็มที่ในทุกๆด้านเพื่อเร่งแก้ไขปัญหาและบรรเทาความเดือดร้อนของพี่น้องประชาชน
————-
รัฐบาลไทย-ข่าวทำเนียบรัฐบาล-ปลัดกระทรวงมหาดไทย เข้าสักการะสิ่งศักดิ์สิทธิ์ประจำกระทรวงมหาดไทยเนื่องในโอกาสเข้ารับตำแหน่ง ปมท. คนที่ 40
วันศุกร์ที่ 1 ตุลาคม 2564
ปลัดกระทรวงมหาดไทย  เข้าสักการะสิ่งศักดิ์สิทธิ์ประจํากระทรวงมหาดไทยเนื่องในโอกาสเข้ารับตําแหน่ง ปมท. คนที่ 40
ปลัดกระทรวงมหาดไทย เข้าสักการะสิ่งศักดิ์สิทธิ์ประจํากระทรวงมหาดไทยเนื่องในโอกาสเข้ารับตําแหน่ง ปมท. คนที่ 40
วันนี้ (1 ต.ค. 64) เวลา 09.30 น. ที่กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร. วันดี กุญชรยาคง จุลเจริญ ประธานสภาสตรีแห่งชาติในพระบรมราชินูปถัมภ์และนายกสมาคมแม่บ้านมหาดไทย สักการะสิ่งศักดิ์สิทธิ์ประจํากระทรวงมหาดไทย ศาลพระชัยมงคล ศาลพระกาฬไชยศรี และพระอนุสาวรีย์ สมเด็จพระเจ้าบรมวงศ์เธอ กรมพระยาดํารงราชานุภาพ เนื่องในโอกาสเข้ารับตําแหน่งปลัดกระทรวงมหาดไทย คนที่ 40 โดยมี ผู้บริหารระดับสูงของกระทรวงมหาดไทย ข้าราชการ และเจ้าหน้าที่ในสังกัดกระทรวงมหาดไทย ร่วมต้อนรับ
สําหรับประวัติของ นายสุทธิพงษ์ จุลเจริญ ปลัดกระทรวงมหาดไทยคนที่ 40 เกิดวันที่ 3 กุมภาพันธ์ พ.ศ.2507 ที่อําเภอแหลมงอบ จังหวัดตราดผ่านการฝึกการอบรม หลักสูตรปลัดอําเภอ รุ่นที่ 52 หลักสูตรนายอําเภอรุ่นที่ 48 หลักสูตรนักบริหารระดับสูงรุ่นที่ 67 หลักสูตรการป้องกันราชอาณาจักร รุ่นที่ 55 หลักสูตรจิตอาสา 904 หลักสูตรพื้นฐานรุ่นที่ 1/62 หลักสูตร์ฝึกทบทวนจิตอาสา 904 (Upgrade) รุ่นที่ 1/63
นายสุทธิพงษ์ จุลเจริญ เคยดํารงตําแหน่ง ผู้ว่าราชการจังหวัดนครนายก ผู้ตรวจราชการกระทรวงมหาดไทย ผู้ว่าราชการจังหวัดสระบุรี ชัยนาท รองปลัดกระทรวงมหาดไทย อธิบดีกรมส่งเสริมการปกครองท้องถิ่น อธิบดีกรมการพัฒนาชุมชน และได้รับพระมหากรุณาธิคุณโปรดเกล้าโปรดกระหม่อมแต่งตั้งให้ดํารงตําแหน่ง ปลัดกระทรวงมหาดไทย คนที่ 40
รัฐบาลไทย-ข่าวทำเนียบรัฐบาล-ขอเชิญร่วมงาน ประจำปี สศอ. "OIE FORUM 2021" (THAILANG INDUSTRY BEYOND NEXT NORMAL) "อุตสาหกรรมไทยก้าวไกลสู่ยุคใหม่ที่ยั่งยืน"
วันพุธที่ 8 ธันวาคม 2564
ขอเชิญร่วมงาน ประจําปี สศอ. "OIE FORUM 2021" (THAILANG INDUSTRY BEYOND NEXT NORMAL) "อุตสาหกรรมไทยก้าวไกลสู่ยุคใหม่ที่ยั่งยืน"
ขอเชิญร่วมงาน ประจําปี สศอ. "OIE FORUM 2021" วันพฤหัสบดีที่ 16 ธันวาคม 2564 เวลา 08.30 - 13.30 น.
ขอเชิญร่วมงาน ประจําปี สศอ. "OIE FORUM 2021" (THAILANG INDUSTRY BEYOND NEXT NORMAL) "อุตสาหกรรมไทยก้าวไกลสู่ยุคใหม่ที่ยั่งยืน"
วันพฤหัสบดีที่ 16 ธันวาคม 2564
เวลา 08.30 - 13.30 น.
ได้รับเกียรติจาก...
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวเปิดงาน
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวรายงาน
Executive Talk "ส่องเส้นทางอุตสาหกรรมยุคใหม่ ก้าวอย่างไรให้ยั่งยืน" โดย...
นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม
นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม
ร่วมเสวนาในหัวข้อ "อุตสาหกรรมไทยก้าวไกล สู่ยุคใหม่ที่ยั่งยืน" โดย...
แพทย์หญิงมิ่งขวัญ วิชัยดิษฐ ผู้อํานวยการสถาบันโรคผิวหนังและผู้อํานวยการศูนย์ฉีดวัคซีนกลางบางซื่อ
คุณสมโภชน์ อาหุนัย ประธานเจ้าหน้าที่บริหาร บริษัท พลังงานบริสุทธิ์ จํากัด (มหาชน)
คุณสุพจน์ เกตุโตประการ ผู้อํานวยการฝ่ายธุรกิจ กลุ่มบริษัท ดาว ประเทศไทย
ดําเนินการเสวนาโดย ดร.วิทย์ สิทธิเสคิน
รับชมนิทรรศการออนไลน์เสมือนจริงได้ที่ www.oieforum.com
ฟรี!! ไม่มีค่าใช้จ่าย พร้อมรับสิทธิ์ลุ้นของที่ระลึก
สนใจลงทะเบียนร่วมงานได้ที่นี่
https://www.oieforum.com/
สอบถามรายละเอียดเพิ่มเติมได้ที่
โทร. 0 2430 6800 กด 0
รัฐบาลไทย-ข่าวทำเนียบรัฐบาล-CAAT ออกประกาศแจ้งสายการบินให้ปฏิบัติตามมาตรการเข้าประเทศใหม่ที่จะเริ่ม 1 พ.ค. นี้
วันพุธที่ 27 เมษายน 2565
CAAT ออกประกาศแจ้งสายการบินให้ปฏิบัติตามมาตรการเข้าประเทศใหม่ที่จะเริ่ม 1 พ.ค. นี้
...
วันนี้ (26 เม.ย. 2565) สํานักงานการบินพลเรือนแห่งประเทศไทย (CAAT) กระทรวงคมนาคม ได้ออกประกาศนักบิน (NOTAM) แจ้งสายการบินทั่วโลกถึงมาตรการที่ปรับปรุงล่าสุดในการเดินทางทางอากาศเข้ามายังประเทศไทย ซึ่งจะมีผลใช้บังคับตั้งแต่วันที่ 1 พฤษภาคม 2565 เป็นต้นไป เพื่อสร้างความเข้าใจและให้สายการบินปฏิบัติตามมาตรการได้อย่างถูกต้อง ดังนี้
1. ผู้โดยสารที่ได้รับวัคซีนครบถ้วนแล้ว สามารถเข้าประเทศได้โดยไม่ต้องมีการตรวจ COVID-19 ใด ๆ เพิ่มเติม อย่างไรก็ตาม แนะนําให้ผู้โดยสารตรวจ ATK หากมีอาการ
2. ผู้โดยสารที่ยังไม่ได้รับวัคซีนหรือได้รับวัคซีนยังไม่ครบถ้วน สามารถตรวจ RT-PCR ภายใน 72 ชั่วโมงก่อนเดินทาง และจะสามารถเข้าประเทศได้โดยไม่ต้องมีการตรวจ COVID-19 ใด ๆ เพิ่มเติมเช่นเดียวกับผู้โดยสารที่ได้รับวัคซีนครบถ้วนแล้ว หากผู้โดยสารกลุ่มนี้ไม่มีผลตรวจ RT-PCR จะต้องเข้ากักตัวตามที่เจ้าหน้าที่ด่านกักกันโรคสั่ง และจะต้องทําการตรวจ RT-PCR ในวันที่ 4 หรือวันที่ 5 ของการกักตัว
3. ผู้โดยสารทุกคนต้องมีประกันสุขภาพคุ้มครอง COVID-19 หรือจดหมายรับประกันมูลค่าไม่ต่ํากว่า 10,000 ดอลลาร์สหรัฐ ที่มีระยะคุ้มครองตลอดระยะเวลาที่อยู่ในประเทศไทย ซึ่งผู้โดยสารสามารถใช้ประกันนี้ในการรักษาอาการของ COVID-19 หากพบว่าเป็นผู้ติดเชื้อ
4. ผู้โดยสารจะต้องแสดงหลักฐานการฉีดวัคซีน หรือผลการตรวจ RT-PCR และประกันสุขภาพคุ้มครอง COVID-19 ในระบบ Thailand Pass ก่อนการเดินทาง และเมื่อเอกสารได้รับการตรวจสอบแล้วผู้โดยสารจะได้รับ QR Code เพื่อใช้แสดงต่อสายการบิน หากไม่มี QR Code สายการบินอาจปฏิเสธการรับขนส่งผู้โดยสารได้
5. สายการบินจะต้องตรวจสอบผู้โดยสารว่ามี QR Code จากระบบ Thailand Pass ก่อนรับเป็นผู้โดยสารมากับอากาศยาน และหากพบว่าผู้โดยสารเดินทางมาถึงประเทศไทย โดยไม่มี QR Code สายการบินจะต้องเป็นผู้รับผิดชอบส่งผู้โดยสารกลับประเทศต้นทาง
6. สนามบินและหน่วยงานที่เกี่ยวข้องต้องดําเนินการตามมาตรการของรัฐบาลอย่างเคร่งครัด เช่น การให้สวมหน้ากาก การตรวจสอบอุณหภูมิร่างกายก่อนเข้าหรือออกสถานที่
CAAT ยังเน้นย้ําและขอความร่วมมือสายการบินให้ช่วยตรวจสอบกลั่นกรองเอกสารและเฝ้าระวัง อย่างเคร่งครัดตามมาตรการใหม่ ขณะเดียวกันให้สายการบินแจ้งข้อมูลผู้โดยสารให้ครบถ้วนถูกต้อง เพื่อสามารถเตรียมพร้อมและอํานวยความสะดวกแก่ผู้เดินทางเข้าประเทศตามมาตรการใหม่ได้อย่างเต็มที่
รัฐบาลไทย-ข่าวทำเนียบรัฐบาล-ปลื้ม! "ท่องเที่ยวไทย" ฟื้นตัว หลังรัฐยกเลิกระบบ Test&Go ส่งผลนักท่องเที่ยวค้นหาข้อมูลประเทศไทยใน Google เพิ่มขึ้น
วันอังคารที่ 21 มิถุนายน 2565
ปลื้ม! "ท่องเที่ยวไทย" ฟื้นตัว หลังรัฐยกเลิกระบบ Test&Go ส่งผลนักท่องเที่ยวค้นหาข้อมูลประเทศไทยใน Google เพิ่มขึ้น
.....
พลเอก ประยุทธ์ จันทร์โอชา นายกรัฐมนตรี รับทราบและขอบคุณทุกภาคส่วนที่ร่วมกันส่งเสริมอุตสาหกรรมท่องเที่ยวไทยให้เป็นที่สนใจของนักท่องเที่ยวทั่วโลก
.
ข้อมูลล่าสุด จากการประชุม Google Hotelier Summit 2022 ที่กรุงเทพฯ เผยว่า การท่องเที่ยวไทยเริ่มฟื้นตัวอย่างเห็นได้ชัด หลังภาครัฐยกเลิกการลงทะเบียนในระบบ Test&Go ตั้งแต่วันที่ 1 พ.ค. 65 ส่งผลให้มีผู้ค้นหาข้อมูลเกี่ยวกับประเทศไทยเพิ่มขึ้น
.
ข้อมูลดังกล่าวสะท้อนให้เห็นถึงความสําเร็จของการดําเนินนโยบายด้านการท่องเที่ยวของรัฐบาล ทั้งนี้ นายกฯ ได้กําชับให้หน่วยงานที่เกี่ยวข้อง ปรับยุทธศาสตร์ เตรียมรับมือ ปรับตัว และใช้ประโยชน์จากการเปลี่ยนแปลงด้านดิจิทัล
.
อ่านเพิ่มเติม คลิกhttps://www.thaigov.go.th/news/contents/details/55843
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ. กำชับหน่วยบริการพื้นที่น้ำท่วมพร้อมดูแลประชาชน
วันพุธที่ 15 กันยายน 2564
ปลัด สธ. กําชับหน่วยบริการพื้นที่น้ําท่วมพร้อมดูแลประชาชน
ปลัดกระทรวงสาธารณสุข กําชับให้สํานักงานสาธารณสุขจังหวัดดูแลประชาชนที่ได้รับผลกระทบจากน้ําท่วม จัดทีมแพทย์เคลื่อนที่เร็ว ทีมสอบสวนควบคุมโรค ทีมฟื้นฟูเยียวยาสุขภาพจิต ทีมอนามัยสิ่งแวดล้อม ลงพื้นที่ขณะน้ําท่วมและหลังน้ําลด
ปลัดกระทรวงสาธารณสุข กําชับให้สํานักงานสาธารณสุขจังหวัดดูแลประชาชนที่ได้รับผลกระทบจากน้ําท่วม จัดทีมแพทย์เคลื่อนที่เร็ว ทีมสอบสวนควบคุมโรค ทีมฟื้นฟูเยียวยาสุขภาพจิต ทีมอนามัยสิ่งแวดล้อม ลงพื้นที่ขณะน้ําท่วมและหลังน้ําลด เตือนประชาชนระวังการจมน้ํา หากพักในศูนย์อพยพต้องใช้มาตรการป้องกันตนเองขั้นสูงสุด เพื่อป้องกันโควิด 19
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในช่วงนี้มีฝนตกหนัก น้ําป่าไหลหลาก น้ําท่วมหลายพื้นที่ ได้สั่งการให้นายแพทย์สาธารณสุขจังหวัดทุกจังหวัดติดตามประเมินสถานการณ์เพื่อให้การดูแลช่วยเหลือประชาชนที่ได้รับผลกระทบ โดยเตรียมความพร้อมทีมปฏิบัติการฉุกเฉินทางการแพทย์ (MERT/ mini MERT) ชุดปฏิบัติการฉุกเฉิน (EMS) ทีมเฝ้าระวังสอบสวนเคลื่อนที่เร็ว (SRRT) ทีมปฏิบัติการตอบโต้ภาวะฉุกเฉินและสาธารณภัยด้านอนามัยสิ่งแวดล้อม ทีมช่วยเหลือเยียวยาจิตใจผู้ประสบภาวะวิกฤต (MCATT) รวมทั้งสํารวจผู้ป่วยที่ต้องการความช่วยเหลือ เช่น ผู้พิการ ผู้สูงอายุ ผู้ป่วยติดเตียง/ โรคเรื้อรัง/ จิตเวช หญิงตั้งครรภ์ส่งเจ้าหน้าที่ไปเยี่ยมบ้านและจ่ายยาให้เพียงพอ และจัดหน่วยแพทย์เคลื่อนที่ดูแลผู้ประสบภัย รวมทั้งดูแลด้านสุขาภิบาลสิ่งแวดล้อมในศูนย์อพยพ แนะนําผู้ประสบภัยเรื่องการป้องกันตนเองขั้นสูงสุด เพื่อป้องกันการแพร่และรับเชื้อโควิด 19 นอกจากนี้ ให้ติดตามเฝ้าระวังโรคและอันตรายที่มากับน้ําท่วมและหลังน้ําลด อาทิ การจมน้ํา ไฟฟ้าดูด สัตว์มีพิษ โรคน้ํากัดเท้า โรคฉี่หนู และไข้เลือดออก
นอกจากนี้ ให้ประเมินสถานบริการสาธารณสุขที่คาดว่าจะได้รับผลกระทบ จัดทําแผนประคับประคองกิจการ เตรียมสถานที่สํารองหรือการจัดตั้งโรงพยาบาลสนามเมื่อจําเป็น เตรียมแผนอพยพสําหรับผู้ป่วยวิกฤตและกลุ่มเปราะบาง อาทิ ผู้พิการ ผู้สูงอายุ ผู้ป่วยติดเตียง ผู้ป่วยโรคเรื้อรัง ผู้ป่วยจิตเวช หญิงตั้งครรภ์ เป็นต้น เตรียมที่พักเจ้าหน้าที่ เพื่อความสะดวกในการเดินทางมาปฏิบัติงาน ขนย้ายครุภัณฑ์หรือเอกสารสําคัญขึ้นบนที่สูง หรือย้ายไปยังสถานที่ที่ปลอดภัย จัดสํารองยา เวชภัณฑ์ อุปกรณ์ทางการแพทย์ และวัสดุวิทยาศาสตร์ด้านอนามัยสิ่งแวดล้อม ป้องกันน้ําท่วมอาคาร ก่อสร้างที่กั้นน้ําสําหรับพื้นที่บริการผู้ป่วยหรืออาคารที่สําคัญ จัดหาเครื่องสูบน้ํา เครื่องสํารองไฟ ไม่ให้กระทบบริการผู้ป่วย
ทั้งนี้ ตั้งแต่วันที่ 7 กันยายน 2564 มีพื้นที่ได้รับผลกระทบจากพายุโกนเซินใน 28 จังหวัด ขณะนี้ยังมีสถานการณ์น้ําท่วม 10 จังหวัด ได้แก่ ปราจีนบุรี เพชรบูรณ์ พิษณุโลก กําแพงเพชร พิจิตร นครนายก นครราชสีมา เลย สมุทรปราการ และพระนครศรีอยุธยา มีโรงพยาบาลส่งเสริมสุขภาพตําบลได้รับผลกระทบ 9 แห่ง อยู่ในอําเภอบางบ่อ จังหวัดสมุทรปราการ 5 แห่ง เปิดให้บริการได้ และจังหวัดเลย 4 แห่ง แยกเป็น อําเภอภูกระดึง 2 แห่งเปิดบริการได้ ส่วนอีก 2 แห่งอยู่ในอําเภอผาขาวและอําเภอนาด้วง ต้องย้ายจุดให้บริการ
**************************************** 15 กันยายน 2564
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดตราด และจังหวัดจันทบุรี วันที่ 18 ส.ค. 65 และจังหวัดชลบุรี วันที่ 19 ส.ค. 65 ผู้ร่วมงานจะไม่ถูกดำเนินคดี
วันอังคารที่ 16 สิงหาคม 2565
กยศ. ร่วมจัดมหกรรมไกล่เกลี่ยหนี้จังหวัดตราด และจังหวัดจันทบุรี วันที่ 18 ส.ค. 65 และจังหวัดชลบุรี วันที่ 19 ส.ค. 65 ผู้ร่วมงานจะไม่ถูกดําเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน ในวันพฤหัสบดีที่ 18 ส.ค.2565 ณ จ.ตราด และ จ.จันทบุรี และในวันศุกร์ที่ 19 ส.ค.2565 ณ จ.ชลบุรี
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน ในวันพฤหัสบดีที่ 18 สิงหาคม 2565 ณ บ้านปูรีสอร์ท จังหวัดตราด และ โรงแรมเคพี แกรนด์ จันทบุรี จังหวัดจันทบุรี และในวันศุกร์ที่ 19 สิงหาคม 2565 ณ เทศบาลเมืองบ้านสวน จังหวัดชลบุรี ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ดังนี้
• วันพฤหัสบดีที่ 18 สิงหาคม 2565
- ณ บ้านปูรีสอร์ท จังหวัดตราด
- ณ โรงแรมเคพี แกรนด์ จันทบุรี จังหวัดจันทบุรี
• วันศุกร์ที่ 19 สิงหาคม 2565
- ณ เทศบาลเมืองบ้านสวน จังหวัดชลบุรี
โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วน ขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดีหากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกันเมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-คคก.ระบบสุขภาพปฐมภูมิ รับทราบผลการประเมิน อบจ.ในการรับถ่ายโอน รพ.สต.ย้ำจัดแนวทางเปลี่ยนผ่านอย่างไร้รอยต่อ ไม่ให้กระทบการบริการประชาชน
วันพุธที่ 30 มีนาคม 2565
คคก.ระบบสุขภาพปฐมภูมิ รับทราบผลการประเมิน อบจ.ในการรับถ่ายโอน รพ.สต.ย้ําจัดแนวทางเปลี่ยนผ่านอย่างไร้รอยต่อ ไม่ให้กระทบการบริการประชาชน
ที่ประชุมคณะกรรมการระบบสุขภาพปฐมภูมิ รับทราบผลการประเมินองค์การบริหารส่วนจังหวัดในการรับถ่ายโอน รพ.สต. ย้ําต้องหารือกับหน่วยงานที่เกี่ยวข้องเพื่อวางแนวทางให้เกิดการเปลี่ยนผ่านอย่างไร้รอยต่อมากที่สุด
ที่ประชุมคณะกรรมการระบบสุขภาพปฐมภูมิ รับทราบผลการประเมินองค์การบริหารส่วนจังหวัดในการรับถ่ายโอน รพ.สต. ย้ําต้องหารือกับหน่วยงานที่เกี่ยวข้องเพื่อวางแนวทางให้เกิดการเปลี่ยนผ่านอย่างไร้รอยต่อมากที่สุด ไม่ให้กระทบต่อการบริการและเกิดประโยชน์สูงสุดต่อประชาชน พร้อมให้เร่งรัดจัดตั้งกองระบบสุขภาพปฐมภูมิ เป็นหน่วยงานรับผิดชอบในการบริหารนโยบาย
วันนี้ (30 มีนาคม 2565) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการระบบสุขภาพปฐมภูมิ ครั้งที่ 1/2565 โดยมี นพ.ณรงค์ สายวงศ์ รองปลัดกระทรวงสาธารณสุข ผู้บริหารกระทรวงสาธารณสุข เข้าร่วมประชุม และกล่าวว่า กระทรวงสาธารณสุขให้ความสําคัญกับระบบสุขภาพปฐมภูมิ เนื่องจากเป็นระบบบริการสาธารณสุขที่ใกล้ชิดกับประชาชนมากที่สุด จึงมีการพัฒนา รพ.สต. คลินิกหมอครอบครัว และการเพิ่มศักยภาพของบุคลากร อสม. อย่างต่อเนื่อง อาทิ นโยบาย 1 ครอบครัวมีหมอประจําตัว 3 คน การร่วมมือกับสถาบันพระบรมราชชนก จัดหลักสูตรผู้ช่วยพยาบาล สําหรับ อสม. 3,000 คน เพื่อช่วยสร้างความเข้มแข็งให้กับระบบสุขภาพปฐมภูมิ ประชาชนเข้าถึงการรักษาอย่างทั่วถึง มีคุณภาพและครอบคลุม
นายอนุทิน กล่าวต่อว่า การประชุมคณะกรรมการระบบสุขภาพปฐมภูมิในวันนี้ ที่ประชุมรับทราบผลการประเมินองค์การบริหารส่วนจังหวัด 49 แห่ง รพ.สต.จํานวน 3,384 แห่ง ในการถ่ายโอน รพ.สต.ไปยังองค์การปกครองส่วนท้องถิ่น โดยมีบุคลากรประสงค์จะถ่ายโอน 21,997 ราย ประกอบด้วย ข้าราชการ 12,060 ราย และประเภทการจ้างอื่นๆ 9,937 ราย ซึ่งเป็นไปตามนโยบายการกระจายอํานาจ มี พรบ.การกระจายอํานาจฯ ปี 2542 รองรับ เพื่อให้การจัดระบบบริการสาธารณะ การบริหารจัดการด้านสาธารณสุข การส่งเสริมสุขภาพอนามัยของประชาชนในพื้นที่เป็นไปอย่างทั่วถึง และเป็นประโยชน์ต่อประชาชนในท้องถิ่น อย่างไรก็ตาม กระทรวงสาธารณสุขจะต้องหารือกับหน่วยงานที่เกี่ยวข้องเพื่อวางแนวทางและวิธีการดําเนินงานให้เกิดการเปลี่ยนผ่านอย่างไร้รอยต่อให้มากที่สุด โดยจะมีการจัดทําเกณฑ์มาตรฐานเพื่อให้เกิดการเชื่อมต่อระบบและไม่กระทบต่อประชาชนที่มารับบริการ พร้อมกับทําความเข้าใจกับบุคลากรสาธารณสุขเกี่ยวกับการถ่ายโอนต่อไป เพื่อให้เกิดประโยชน์สูงสุดต่อประชาชน และเจ้าหน้าที่
นอกจากนี้ ยังมีมติให้เร่งรัดจัดตั้งกองระบบสุขภาพปฐมภูมิ เป็นหน่วยงานรับผิดชอบโดยเฉพาะ เพื่อให้มีอัตราบุคลากร งบประมาณ และอํานาจในการบริหารนโยบายอย่างเต็มที่ เกิดการทํางานที่ทําให้ประชาชนทุกช่วงวัย โดยเฉพาะผู้สูงอายุที่ไม่มีคนดูแลได้มีสุขภาพที่ดี มีการดํารงชีวิตและคุณภาพชีวิตที่ดีขึ้น โดยจะเสนอเรื่องให้ ก.พ.ร. พิจารณาต่อไป
***************************** 30 มีนาคม 2565
รัฐบาลไทย-ข่าวทำเนียบรัฐบาล-ครม.อนุมัติงบกลาง 331 ล้านบาท จัดทำโครงการการบริหารจัดการ Organizational Quarantine (OQ) สำหรับแรงงานต่างด้าว และผู้ลักลอบหลบหนีเข้าเมืองของกองบัญชาการตำรวจตระเวนชายแดน
วันอังคารที่ 22 มีนาคม 2565
ครม.อนุมัติงบกลาง 331 ล้านบาท จัดทําโครงการการบริหารจัดการ Organizational Quarantine (OQ) สําหรับแรงงานต่างด้าว และผู้ลักลอบหลบหนีเข้าเมืองของกองบัญชาการตํารวจตระเวนชายแดน
ครม.อนุมัติงบกลาง 331 ล้านบาท จัดทําโครงการการบริหารจัดการ Organizational Quarantine (OQ) สําหรับแรงงานต่างด้าว และผู้ลักลอบหลบหนีเข้าเมืองของกองบัญชาการตํารวจตระเวนชายแดน
วันที่ 22 มีนาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจําปีงบประมาณ 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น ภายในกรอบวงเงิน 331.59 ล้านบาท สําหรับจัดทําโครงการการบริหารจัดการ Organizational Quarantine (OQ) สําหรับแรงงานต่างด้าว และผู้ลักลอบหลบหนีเข้าเมืองของกองบัญชาการตํารวจตระเวนชายแดน ระยะเวลาดําเนินการ 12 เดือน ตั้งแต่เดือนตุลาคม 2564-กันยายน 2565 โดยงบประมาณวงเงิน 331.59 ล้านบาท ประกอบด้วย ค่าใช้จ่ายในส่วนของอาคารกองร้อยหน่วยกําลังในหน่วยตชด.จํานวน 14 แห่ง วงเงิน 142.11 ล้านบาท และค่าใช้จ่ายในส่วนของอาคารเต็นท์สนาม ขนาด 250 เตียง จํานวน 14 แห่ง วงเงิน 189.48 ล้านบาท
ทั้งนี้จากสถานการณ์การแพร่ระบาดของโรคติดเชื้อไวรัสโคโรนา 2019(โควิด 19) ทางกองบัญชาการตํารวจตระเวนชายแดนได้จัดทําโครงการ OQ โดยใช้พื้นที่ของตํารวจตระเวนชายแดน เป็นสถานที่ควบคุมโรคติดต่อ และเป็นการป้องกันการแพร่ระบาดสู่ประชาชนที่อาศัยอยู่ในประเทศไทย โดยที่ผ่านมาช่วงเดือนพฤษภาคม-กันยายน 2564 มีคนไทยและแรงงานต่างด้าวที่เข้ารับการกักตัวแล้วจํานวน 2,999 คน ข้อมูล ณ วันที่ 14 มีนาคม 2565
สําหรับอัตราการเบิกจ่ายค่าตอบแทนเจ้าหน้าที่มีดังนี้ เจ้าหน้าที่ตํารวจตระเวนชายแดน เจ้าหน้าที่ประจําศูนย์ เจ้าหน้าที่ประสานงาน อัตราผลัดละ 420 บาท ผลัดละไม่ต่ํากว่า 8 ชั่วโมง และเจ้าหน้าที่ล่ามแปลภาษา อัตราวันละ 420 บาท ส่วนอัตราเบิกจ่ายค่าอาหารและน้ําดื่มสําหรับแรงงานต่างด้าวในอัตรามื้อละ 50 บาท จํานวน 3 มื้อ/คน/วัน และค่าตรวจหาเชื้อโรคโควิด 19 คนละ 2 ครั้ง ในอัตราครั้งละ 1,500 บาท/คน
รัฐบาลไทย-ข่าวทำเนียบรัฐบาล-ครม.เห็นชอบขยายระยะเวลาอนุมัติวงเงินโครงการสินเชื่อ EXIM Biz Transformation Loan จากเดิมสิ้นสุดวันที่ 31 กรกฎาคม 2565 เป็นสิ้นสุดวันที่ 30 มิถุนายน 2566
วันอังคารที่ 16 สิงหาคม 2565
ครม.เห็นชอบขยายระยะเวลาอนุมัติวงเงินโครงการสินเชื่อ EXIM Biz Transformation Loan จากเดิมสิ้นสุดวันที่ 31 กรกฎาคม 2565 เป็นสิ้นสุดวันที่ 30 มิถุนายน 2566
ครม.เห็นชอบขยายระยะเวลาอนุมัติวงเงินโครงการสินเชื่อ EXIM Biz Transformation Loan จากเดิมสิ้นสุดวันที่ 31 กรกฎาคม 2565 เป็นสิ้นสุดวันที่ 30 มิถุนายน 2566 ปัจจุบันมีสินเชื่อที่อยู่ระหว่างการพิจารณาอนุมัติอีก 3,049 ล้านบาท จากกรอบวงเงินรวม 5,000 ล้านบาท
วันที่ 16 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบขยายระยะเวลาอนุมัติวงเงินโครงการสินเชื่อ EXIM Biz Transformation Loan ของธนาคารเพื่อการส่งออกและนําเข้าแห่งประเทศไทย(ธสน.) จากเดิมสิ้นสุดวันที่ 31 กรกฎาคม 2565 เป็นสิ้นสุดวันที่ 30 มิถุนายน 2566 ซึ่งจะช่วยให้สามารถดําเนินการส่งเสริมผู้ประกอบการและให้บริการสินเชื่อได้ตามเป้าหมายภายในกรอบวงเงิน 5,000 ล้านบาท ซึ่งปัจจุบันมีสินเชื่อที่อยู่ระหว่างการพิจารณาอนุมัติอีกประมาณ 3,049 ล้านบาท และยังเป็นการเสริมสภาพคล่องให้กับผู้ประกอบการในการประกอบธุรกิจ และพัฒนาศักยภาพการผลิตในภาคการส่งออกของประเทศไทย
สําหรับโครงการสินเชื่อ EXIM Biz Transformation Loan มีวัตถุประสงค์ เพื่อช่วยเหลือผู้ประกอบการที่ได้รับผลกระทบจากโควิด-19 และต้องการปรับปรุงเครื่องจักรหรือลงทุนในเครื่องจักรใหม่ และเพิ่มประสิทธิภาพกระบวนการผลิตให้แก่ผู้ประกอบการที่เริ่มฟื้นตัวให้กลับมาประกอบธุรกิจได้อย่างต่อเนื่อง ด้วยต้นทุนอัตราดอกเบี้ยที่สามารถแข่งขันกับตลาดโลกได้ โดยวงเงินอนุมัติสินเชื่อสูงสุดต่อรายไม่เกิน 100 ล้านบาทระยะเวลาการให้กู้ยืม ไม่เกิน 7 ปี อัตราดอกเบี้ยปีที่ 1-2 อัตราดอกเบี้ยคงที่ร้อยละ 2, ปีที่ 3-5 อัตราดอกเบี้ย Prime Rate ลบร้อยละ 2 และ ปีที่ 6-7 อัตราดอกเบี้ย Prime Rate     ทั้งนี้มีกลุ่มเป้าหมาย เป็นผู้ประกอบการทุกขนาดธุรกิจ(S/M/L) ที่อยู่ในทุกกลุ่มอุตสาหกรรม โดยเน้นอุตสาหกรรมเป้าหมายใหม่(S-Curve) และอุตสาหกรรมที่เกี่ยวข้องที่ได้รับผลกระทบจากโควิด -19 เช่น อุตสาหกรรมอาหารและเกษตรแปรรูป อุตสาหกรรมยานยนต์สมัยใหม่ อุตสาหกรรมอิเล็กทรอนิกส์อัจฉริยะ อุตสาหกรรมการเกษตรและเทคโนโลยีชีวภาพ และอุตสาหกรรมอนาคต ได้แก่ หุ่นยนต์เพื่ออุตสาหกรรม(Robotics) อุตสาหกรรมเชื้อเพลิงชีวภาพและเคมีชีวภาพ อุตสาหกรรมดิจิทัล และอุตสาหกรรมแพทย์ครบวงจร (Medical Hub)
โดยผลการดําเนินงาน EXIM Bizฯ ณ วันที่ 12 กรกฎาคม 2565 ธสน.ได้อนุมัติสินเชื่อไปแล้วจํานวน 55 ราย เป็นจํานวนเงิน 1,583 ล้านบาท และ ณ สิ้นเดือนพฤษภาคม 2565 มียอดเบิกใช้วงเงินจํานวน 15 ราย จํานวนเงิน 299 ล้านบาท และอยู่ระหว่างการพิจารณาอนุมัติสินเชื่ออีกจํานวน 3,049 ล้านบาท
รัฐบาลไทย-ข่าวทำเนียบรัฐบาล-กระทรวงการคลังลดอัตราภาษีเงินได้บุคคลธรรมดา สำหรับผู้ถือ long term visa เหลือ 17% ดึงดูดชาวต่างชาติที่มีศักยภาพสูงสู่ประเทศไทย
วันพุธที่ 23 กุมภาพันธ์ 2565
กระทรวงการคลังลดอัตราภาษีเงินได้บุคคลธรรมดา สําหรับผู้ถือ long term visa เหลือ 17% ดึงดูดชาวต่างชาติที่มีศักยภาพสูงสู่ประเทศไทย
ครม.เห็นชอบในหลักการของมาตรการกระตุ้นเศรษฐกิจและการลงทุนโดยการดึงดูดชาวต่างชาติ ผู้ถือวีซ่าประเภทผู้พํานักระยะยาว โและลดอัตราภาษีเงินได้บุคคลธรรมดาให้กับกลุ่มผู้มีทักษะเชี่ยวชาญพิเศษ เหลือเพียงร้อยละ 17
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า คณะรัฐมนตรีเห็นชอบในหลักการของมาตรการกระตุ้นเศรษฐกิจและการลงทุนโดยการดึงดูดชาวต่างชาติ ผู้ถือวีซ่าประเภทผู้พํานักระยะยาว (LTR Visa) โดยให้การยกเว้นภาษีสําหรับกลุ่มผู้มีความมั่งคั่งสูง กลุ่มผู้เกษียณอายุจากต่างประเทศ กลุ่มที่ต้องการทํางานจากประเทศไทย และลดอัตราภาษีเงินได้บุคคลธรรมดาให้กับกลุ่มผู้มีทักษะเชี่ยวชาญพิเศษ เหลือเพียงร้อยละ 17
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวเพิ่มเติมว่า กระทรวงการคลังให้ความสําคัญถึงการกระตุ้นเศรษฐกิจและการดึงดูดชาวต่างชาติที่มีศักยภาพสูงเข้ามาสู่ประเทศไทย จึงได้เสนอคณะรัฐมนตรีเห็นชอบหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ..... เป็นการให้สิทธิประโยชน์ยกเว้นภาษีเงินได้บุคคลธรรมดาและลดอัตราภาษีเงินได้บุคคลธรรมดาให้แก่ชาวต่างชาติผู้ถือวีซ่าประเภทผู้พํานักระยะยาว โดยมีรายละเอียดดังนี้
1.กําหนดให้ชาวต่างชาติผู้ถือวีซ่าประเภทผู้พํานักระยะยาว กลุ่มประชากรโลกผู้มีความมั่งคั่งสูง กลุ่มผู้เกษียณอายุจากต่างประเทศและกลุ่มที่ต้องการทํางานจากประเทศไทยได้รับยกเว้นภาษีเงินได้บุคคลธรรมดา สําหรับเงินได้พึงประเมินเนื่องจากหน้าที่การงานหรือกิจการที่ทําในต่างประเทศหรือเนื่องจากทรัพย์สินที่อยู่ในต่างประเทศซึ่งได้นําเข้ามาในประเทศไทยในปีภาษีเดียวกันกับที่ได้รับเงินได้พึงประเมินดังกล่าว
2.กําหนดให้ชาวต่างชาติผู้ถือวีซ่าประเภทผู้พํานักระยะยาว กลุ่มผู้มีทักษะเชี่ยวชาญพิเศษซึ่งทํางาน ในบริษัทหรือห้างหุ้นส่วนนิติบุคคลที่ประกอบอุตสาหกรรมเป้าหมายตามกฎหมายว่าด้วยการส่งเสริมการลงทุน กฎหมายว่าด้วยการเพิ่มขีดความสามารถในการแข่งขันของประเทศหรือกฎหมายว่าด้วยเขตพัฒนาพิเศษ ภาคตะวันออก และได้รับเงินได้พึงประเมินตามมาตรา 40 (1) แห่งประมวลรัษฎากร มีสิทธิเลือกเสียภาษีเงินได้บุคคลธรรมดาในอัตราร้อยละ 17 ของเงินได้พึงประเมิน”
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวสรุปว่า “มาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย ทําให้ชาวต่างชาติผู้มีฐานะทางเศรษฐกิจหรือมีความรู้ความเชี่ยวชาญเข้ามาพักอาศัยหรือทํางานในประเทศไทยเพิ่มขึ้นเป็นการเพิ่มจํานวนฐานภาษีเงินได้บุคคลธรรมดาส่งเสริมให้เกิดการบริโภคและการลงทุนในประเทศ และเพิ่มขีดความสามารถในการแข่งขัน อันเป็นผลดีต่อการขยายตัวทางเศรษฐกิจของประเทศในระยะต่อไป”
กองวิชาการแผนภาษี กรมสรรพากร
โทร. 02 272 8033
รัฐบาลไทย-ข่าวทำเนียบรัฐบาล-ออมสิน มุ่งมั่นสร้างความยั่งยืน ขับเคลื่อนธุรกิจ BCG สอดคล้องนโยบายรัฐบาล ออกสินเชื่อ GSB for BCG Economy เพื่อการพัฒนาที่ยั่งยืนตามโมเดลเศรษฐกิจใหม่
วันพฤหัสบดีที่ 10 มีนาคม 2565
ออมสิน มุ่งมั่นสร้างความยั่งยืน ขับเคลื่อนธุรกิจ BCG สอดคล้องนโยบายรัฐบาล ออกสินเชื่อ GSB for BCG Economy เพื่อการพัฒนาที่ยั่งยืนตามโมเดลเศรษฐกิจใหม่
ธนาคารออมสินเปิดตัวโครงการสินเชื่อ GSB for BCG Economy สําหรับธุรกิจที่มีการบริหารจัดการตอบโจทย์โมเดลเศรษฐกิจใหม่ (BCG Model) โดยนิติบุคคลไม่จํากัดวงเงินกู้ และบุคคลธรรมดา ให้วงเงินกู้ตั้งแต่ 1 ลบ.ขึ้นไป อัตราดอกเบี้ยคงที่ 2 ปีแรก เริ่มต้นที่ 3.99%
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลได้กําหนดยุทธศาสตร์ขับเคลื่อนการพัฒนาเศรษฐกิจด้วยโมเดลเศรษฐกิจ BCG ได้แก่ เศรษฐกิจชีวภาพ (Bioeconomy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) เน้นการสร้างสมดุลให้เศรษฐกิจเติบโต ควบคู่ไปกับการใส่ใจดูแลสังคม และลดผลกระทบด้านสิ่งแวดล้อม ซึ่งจะนําไปสู่การพัฒนาเศรษฐกิจของประเทศอย่างยั่งยืน ธนาคารออมสิน จึงเปิดตัว โครงการสินเชื่อ GSB for BCG Economy สําหรับธุรกิจที่มีการบริหารจัดการตอบโจทย์โมเดลเศรษฐกิจใหม่ (BCG Model) โดยนิติบุคคลไม่จํากัดวงเงินกู้ และบุคคลธรรมดา ให้วงเงินกู้ตั้งแต่ 1 ล้านบาทขึ้นไป อัตราดอกเบี้ยคงที่ 2 ปีแรก เริ่มต้นที่ 3.99% ปลอดชําระเงินต้นนาน 2 ปี และผ่อนได้นานสูงสุด 10 ปี โดยใช้สมุดเงินฝากออมสิน สลากออมสินพิเศษ พันธบัตร ที่ดินและอาคาร โฉนดที่ดิน หรือคอนโดมีเนียม เป็นหลักประกัน หรือให้บรรษัทประกันสินเชื่ออุตสาหกรรมขนาดย่อม (บสย.) ร่วมค้ําประกันได้ สําหรับผู้ประกอบการที่สนใจ สามารถติดต่อสอบถามที่สาขาธนาคารออมสินทั่วประเทศ ได้ตั้งแต่บัดนี้เป็นต้นไป
ทั้งนี้ ธนาคารออมสินให้ความสําคัญและสนับสนุนการดําเนินธุรกิจที่มีการบริหารจัดการที่ดี และสร้างสมดุลของการเติบโตทางเศรษฐกิจ ควบคู่กับการดูแลสังคมและสิ่งแวดล้อม ซึ่งกิจการที่บริหารงานตอบโจทย์โมเดลเศรษฐกิจใหม่ (BCG Model) จะสามารถนําทรัพยากรชีวภาพมาผลิตให้คุ้มค่าที่สุด มีการหมุนเวียนใช้ทรัพยากรอย่างคุ้มค่า และเกิดผลกระทบกับสิ่งแวดล้อมน้อยที่สุด จึงเป็นพลังสําคัญที่ช่วยสร้างการเติบโตทางเศรษฐกิจที่ตอบโจทย์เป้าหมายการพัฒนาอย่างยั่งยืน หรือ SDGs ซึ่งเป็นไปตามยุทธศาสตร์การขับเคลื่อนการพัฒนาประเทศของรัฐบาล
https://www.gsb.or.th/news/gsbpr4-65/
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย นศ.2012 แยก ทล.41 เสริมเศรษฐกิจการขนส่ง เชื่อมนครศรีธรรมราช - พัทลุง - ตรัง คาดแล้วเสร็จเดือนตุลาคม 2564
วันจันทร์ที่ 13 กันยายน 2564
กรมทางหลวงชนบท ขยายถนนสาย นศ.2012 แยก ทล.41 เสริมเศรษฐกิจการขนส่ง เชื่อมนครศรีธรรมราช - พัทลุง - ตรัง คาดแล้วเสร็จเดือนตุลาคม 2564
กรมทางหลวงชนบท (ทช.) กระทรวงคมนาคม ดําเนินโครงการก่อสร้างขยายถนนทางหลวงชนบทสาย นศ.2012 แยกทางหลวงแผ่นดินหมายเลข 41 - บ้านโคกคราม อําเภอจุฬาภรณ์ อําเภอร่อนพิบูลย์ จังหวัดนครศรีธรรมราช ส่งเสริมเศรษฐกิจการขนส่งระหว่างอําเภอและจังหวัดใกล้เคียง
กรมทางหลวงชนบท (ทช.) กระทรวงคมนาคม ดําเนินโครงการก่อสร้างขยายถนนทางหลวงชนบทสาย นศ.2012 แยกทางหลวงแผ่นดินหมายเลข 41 - บ้านโคกคราม อําเภอจุฬาภรณ์ อําเภอร่อนพิบูลย์ จังหวัดนครศรีธรรมราช ส่งเสริมเศรษฐกิจการขนส่งระหว่างอําเภอและจังหวัดใกล้เคียง ยกระดับมาตรฐานทางหลวงชนบทให้เชื่อมโยงกับโครงข่ายทางหลวงสายหลักอย่างสมบูรณ์ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า ถนนทางหลวงชนบทสาย นศ.2012 เป็นโครงข่ายทางหลวงชนบท มีระยะทางตลอดสาย 25.479 กิโลเมตร เชื่อมระหว่างทางหลวงแผ่นดินหมายเลข 41 (ตอนทุ่งสง - พัทลุง) สู่ถนนทางหลวงแผ่นดินหมายเลข 403 ซึ่งจากการตรวจสอบสภาพสายทางปรากฏว่า บางช่วง มีสภาพผิวทางคับแคบ ประชาชนผู้ใช้เส้นทางไม่ได้รับความสะดวกในการเดินทาง ทช. จึงได้ดําเนินโครงการก่อสร้างขยายถนนทางหลวงชนบทสาย นศ.2012 ช่วง กม. ที่ 11+000 - 15+000 ระยะทาง 4 กิโลเมตร โดยก่อสร้างเป็นถนนผิวจราจรแบบแอสฟัลท์ติกคอนกรีต ขนาด 2 ช่องจราจร กว้าง 7 เมตร มีไหล่ทางกว้างข้างละ 2.5 เมตร พร้อมขยายสะพานคอนกรีตเสริมเหล็ก กว้าง 13 เมตร ยาว 16 เมตร จํานวน 1 แห่ง และก่อสร้างสะพานคอนกรีตเสริมเหล็ก กว้าง 12 เมตร ยาว 18 เมตร จํานวน 1 แห่ง รวมถึงได้ก่อสร้างท่อระบายน้ํา ติดตั้งไฟฟ้าแสงสว่าง ราวกันอันตรายและเครื่องหมายจราจร ปัจจุบันการก่อสร้างมีผลงานความก้าวหน้าไปแล้วกว่าร้อยละ 85 เร็วกว่าแผนที่กําหนดไว้ คาดว่าจะก่อสร้างแล้วเสร็จสมบูรณ์ในเดือนตุลาคม 2564 โดยใช้งบประมาณในการก่อสร้าง รวม 37.200 ล้านบาท
สําหรับโครงการก่อสร้างสะพานคลองดู อําเภอละงู จังหวัดสตูล มีจุดเริ่มต้นของโครงการจากแยกทางหลวงชนบทสาย สต.3018 จังหวัดสตูล กม. ที่ 18+378 (ฝั่งบ้านตันหยงละไน้) และมีจุดสิ้นสุดโครงการบริเวณหน้ามัสยิดอัลมุตตกีน (ฝั่งบ้านสุไหงมูโซ๊ะ) โดยก่อสร้างเป็นสะพานแบบคอนกรีตเสริมเหล็ก ความยาว 1,320 เมตร พร้อมก่อสร้างถนนคอนกรีตเสริมเหล็กต่อเชื่อม ยาว 1,742 เมตร ขนาด 2 ช่องจราจร ไป - กลับ ระยะทางรวม 3,062 เมตร ปัจจุบันการก่อสร้างมีความก้าวหน้าไปแล้วกว่าร้อยละ 47 เร็วกว่าแผนที่กําหนดไว้ ซึ่งฝั่งบ้านตันหยงละไน้ (จุดเริ่มต้นโครงการ) ได้ดําเนินการตอกเสาเข็มเสาตอม่อสะพาน งานติดตั้งคานพื้นสะพานเสร็จเรียบร้อยแล้ว และขณะนี้อยู่ระหว่างการดําเนินงานตอกเสาเข็มฝั่งบ้านสุไหงมูโซ๊ะ (จุดสิ้นสุดโครงการ) รวมถึงการเตรียมงานก่อสร้างสะพานช่วงกลางน้ําอีกด้วย โดยคาดว่าจะก่อสร้างแล้วเสร็จในปี 2565 ใช้งบประมาณในการก่อสร้างรวม 291 ล้านบาท
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ ครั้งที่ ๔/๒๕๖๔
วันจันทร์ที่ 4 ตุลาคม 2564
รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ ครั้งที่ ๔/๒๕๖๔
การประชุมคณะกรรมการวัฒนธรรมแห่งชาติ ครั้งที่ ๔/๒๕๖๔ ผ่านระบบประชุมทางไกลออนไลน์ (Zoom)
วันที่ ๔ ตุลาคม ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรีในฐานะประธานกรรมการวัฒนธรรมแห่งชาติ เป็นประธานการประชุมคณะกรรมการวัฒนธรรมแห่งชาติ ครั้งที่ ๔/๒๕๖๔ ผ่านระบบประชุมทางไกลออนไลน์ (Zoom) โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหารกระทรวงวัฒนธรรม กรรมการผู้ทรงคุณวุฒิและกรรมการผู้แทนหน่วยงานต่าง ๆ เข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม เป็นประธานเปิดศูนย์ดิจิทัลชุมชนเมืองอุทัยธานี
วันพฤหัสบดีที่ 11 พฤศจิกายน 2564
รองปลัดกระทรวงอุตสาหกรรม เป็นประธานเปิดศูนย์ดิจิทัลชุมชนเมืองอุทัยธานี
นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีเปิดศูนย์ดิจิทัลชุมชนเมืองอุทัยธานี (Uthaithani Digital Community Center : UDCC)
รองปลัดกระทรวงอุตสาหกรรม เป็นประธานเปิดศูนย์ดิจิทัลชุมชนเมืองอุทัยธานี
วันนี้ (11 พฤศจิกายน 2564) เวลา 10.00 น. นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีเปิดศูนย์ดิจิทัลชุมชนเมืองอุทัยธานี (Uthaithani Digital Community Center : UDCC) ซึ่งตั้งอยู่ ณ บริเวณ สํานักงานอุตสาหกรรมจังหวัดอุทัยธานี โดยได้รับเกียรติจาก นายขจรเกียรติ รักพาณิชมณี ผู้ว่าราชการจังหวัดอุทัยธานี และนางไพรินทร์ กันทะวงษ์ อุตสาหกรรมจังหวัดอุทัยธานี ให้การต้อนรับ
ศูนย์ดิจิทัลชุมชนเมืองอุทัยธานี ได้รับการสนับสนุนจากสํานักงานคณะกรรมการเพื่อเศรษฐกิจและสังคมแห่งชาติ กระทรวงดิจิทัลเพื่อเศรษฐกิจและสังคม โดยมีวัตถุประสงค์เพื่อให้ประชาชนในชุมชนสามารถเข้าใช้งานคอมพิวเตอร์และอินเทอร์เน็ตสําหรับค้นคว้าข้อมูล ต่อยอดความรู้ และส่งเสริมการเรียนรู้ตลอดชีวิตรวมถึงเป็นช่องทางการเข้าถึงบริการภาครัฐ (e-Services) และสร้างผู้ชํานาญการในชุมชนให้มีความรู้ ความชํานาญด้านเทคโนโลยีสารสนเทศและการสื่อสารและสามารถเรียนรู้ได้ด้วยตนเอง โดยเน้นแนวทางการพึ่งตนเองและความยั่งยืน รวบรวมความรู้ภูมิปัญญาท้องถิ่น และสารสนเทศที่มีประโยชน์ต่อการดํารงชีวิต การสร้างงาน สร้างอาชีพ ตลอดจนสนับสนุนการตัดสินใจของคนในชุมชน และสนับสนุนปรัชญาเศรษฐกิจพอเพียง รวมถึงเป็นสื่อกลางแลกเปลี่ยนข้อมูลของคนในชุมชนระหว่างชุมชนโดยเฉพาะเรื่องภูมิปัญญาท้องถิ่น เกษตรกรรม สร้างอาชีพ แลกเปลี่ยนประสบการณ์ และต่อยอดความรู้ของชุมชนเชื่อมโยงการท่องเที่ยว โดยปัจจุบันมีศูนย์ดิจิทัล จํานวน 600 แห่ง ทั่วประเทศ
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 30 กรกฎาคม 2564​ พบพนักงานติดเชื้อไวรัส COVID-19 จำนวน 23 ราย
วันศุกร์ที่ 30 กรกฎาคม 2564
ประกาศ ขสมก. ประจําวันที่ 30 กรกฎาคม 2564​ พบพนักงานติดเชื้อไวรัส COVID-19 จํานวน 23 ราย
ประกาศ ขสมก. ประจําวันที่ 30 กรกฎาคม 2564​ พบพนักงานติดเชื้อไวรัส COVID-19 จํานวน 23 ราย
1) พนักงานขับรถโดยสารปรับอากาศ สาย 79 เพศชาย อายุ 43 ปี (ปัจจุบันปฏิบัติหน้าที่ฉีดพ่นแอลกอฮอล์ภายในสถานที่ทําการอู่บรมราชชนนี และรถโดยสารภายในอู่บรมราชชนนี)
2) เจ้าหน้าที่บริหารงานทั่วไป ระดับ 4 งานบริหารงานบุคคล อู่คลองเตย เขตการเดินรถที่ 4 เพศหญิง อายุ 46 ปี
3) พนักงานขับรถโดยสารธรรมดา สาย 63 เพศชาย อายุ 48 ปี
4) พนักงานเก็บค่าโดยสารรถธรรมดา สาย 63 เพศหญิง อายุ 46 ปี
5) พนักงานเก็บค่าโดยสารรถธรรมดา สาย 180 เพศหญิง อายุ 51 ปี
6) พนักงานเก็บค่าโดยสารรถธรรมดา สาย 3 เพศหญิง อายุ 38 ปี
7) พนักงานขับรถโดยสารปรับอากาศ สาย 511 เพศหญิง อายุ 44 ปี
8) พนักงานเก็บค่าโดยสารรถธรรมดา สาย 54 เพศชาย อายุ 33 ปี
9) พนักงานเติมน้ํามันรถโดยสาร อู่คลองเตย เขตการเดินรถที่ 4 เพศชาย อายุ 56 ปี
10) ผู้ช่วยผู้จัดการสาย 53 อู่บรมราชชนนี เขตการเดินรถที่ 6 เพศชาย อายุ 56 ปี
11) พนักงานขับรถโดยสารธรรมดา สาย 47 เพศชาย อายุ 27 ปี
12) พนักงานเก็บค่าโดยสารรถธรรมดา สาย 26 เพศหญิง อายุ 20 ปี
13) พนักงานขับรถโดยสารธรรมดา สาย 47 เพศชาย อายุ 42 ปี
14) พนักงานเก็บค่าโดยสารรถธรรมดา สาย 156 เพศชาย อายุ 29 ปี
15) พนักงานเก็บค่าโดยสารรถธรรมดา สาย 145 เพศหญิง อายุ 33 ปี
16) พนักงานขับรถโดยสารธรรมดา สาย 195 เพศชาย อายุ 25 ปี
17) พนักงานเก็บค่าโดยสารรถธรรมดา สาย 195 เพศหญิง อายุ 27 ปี
18) พนักงานขับรถโดยสารธรรมดา สาย 16 เพศหญิง อายุ 34 ปี
19) พนักงานเก็บค่าโดยสารรถธรรมดา สาย 23 เพศหญิง อายุ 39 ปี
20) พนักงานขับรถโดยสารธรรมดา สาย 93 เพศชาย อายุ 27 ปี
21) พนักงานขับรถโดยสารรถธรรมดา สาย 45 เพศชาย อายุ 34 ปี
22) พนักงานขับรถโดยสารปรับอากาศ สาย 555 เพศหญิง อายุ 50 ปี
23) หัวหน้างานแผนงานเขต เขตการเดินรถที่ 4 เพศชาย อายุ 55 ปี
รัฐบาลไทย-ข่าวทำเนียบรัฐบาล-โครงการ 80 ปี กระทรวงอุตสาหกรรม 8,000 กิโลกรัม รีไซเคิล สู่สังคม
วันอังคารที่ 28 มิถุนายน 2565
โครงการ 80 ปี กระทรวงอุตสาหกรรม 8,000 กิโลกรัม รีไซเคิล สู่สังคม
โครงการ 80 ปี กระทรวงอุตสาหกรรม 8,000 กิโลกรัม รีไซเคิล สู่สังคม
วันนี้ (27 มิถุนายน 2565) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานกิจกรรมรับมอบกระดาษ จํานวน 80 รีม จาก บริษัทเอสซีจี แพคเกจจิ้ง จํากัด (มหาชน) หรือ SCGP และการแลกเปลี่ยนกระดาษเก่าเป็นกระดาษรีมใหม่ (Old for New) โดยมี นายวิชาญ จิตร์ภักดี ประธานเจ้าหน้าที่บริหาร SCGP และคณะผู้บริหารบริษัทฯ และผู้อํานวยการกองต่าง ๆ ในสํานักงานปลัดกระทรวงอุตสาหกรรม เข้าร่วมกิจกรรมอย่างพร้อมเพรียง ณ ห้องโถง ชั้น 1 อาคารสํานักงานปลัดกระทรวงอุตสาหกรรม
กิจกรรมดังกล่าวจัดขึ้น เพื่อกระตุ้นการมีส่วนร่วมเพื่อให้บุคลากรภายในส่งกระดาษใช้งานแล้ว นําเข้า “โครงการ 80 ปี กระทรวงอุตสาหกรรม 8,000 กิโลกรัม รีไซเคิล สู่สังคม” ซึ่งปัจจุบัน ได้ส่งกระดาษไม่ใช้แล้วเกินกว่าเป้าหมาย 8,000 กิโลกรัม โดย สํานักงานปลัดกระทรวงอุตสาหกรรม ส่งเศษกระดาษ รวมจํานวน 1,840 กก. คิดเป็นร้อยละ 20 เป็นอันดับ 1 จาก 7 หน่วยงานในสังกัดกระทรวงอุตสาหกรรม และมีแผนจะนําเศษกระดาษที่รวมได้ รีไซเคิลเป็นผลิตภัณฑ์ต่าง ๆ เช่น กระดาษถ่ายเอกสาร เตียงสนาม ชุดเฟอร์นิเจอร์กระดาษ ฯลฯ เพื่อมอบให้แก่องค์กรสาธารณะต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย ธ.ออมสิน Kick off โครงการ “สร้างงาน สร้างอาชีพ” เฟสแรก “นายกฯ”สั่งพุ่งเป้าช่วยคนตกงานพึ่งพาตนเองอย่างยั่งยืน ภายใต้แนวคิด 4 ให้
วันพฤหัสบดีที่ 30 ธันวาคม 2564
โฆษกรัฐบาล เผย ธ.ออมสิน Kick off โครงการ “สร้างงาน สร้างอาชีพ” เฟสแรก “นายกฯ”สั่งพุ่งเป้าช่วยคนตกงานพึ่งพาตนเองอย่างยั่งยืน ภายใต้แนวคิด 4 ให้
โฆษกรัฐบาล เผย ธ.ออมสิน Kick off โครงการ “สร้างงาน สร้างอาชีพ” เฟสแรก “นายกฯ”สั่งพุ่งเป้าช่วยคนตกงานพึ่งพาตนเองอย่างยั่งยืน ภายใต้แนวคิด 4 ให้ : ให้ทักษะ ให้เงินทุน ให้อุปกรณ์ และให้พื้นที่ค้าขาย
วันที่ 30 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามข้อสั่งการความคืบหน้ามาตรการช่วยเหลือประชาชนผู้ตกงานหรือขาดรายได้ จากการแพร่ระบาดของโควิด-19 โดยล่าสุด กระทรวงการคลัง เปิดโครงการ “ออมสิน สร้างงาน สร้างอาชีพ” ซึ่งเป็นตามนโยบายของรัฐบาล โดยโครงการดังกล่าวมุ่งให้ประชาชนสามารถต่อยอดสร้างรายได้ให้แก่ตนเองและครอบครัวได้อย่างยั่งยืน ภายใต้แนวคิด “4 ให้” ได้แก่ ให้ทักษะ ให้เงินทุน ให้อุปกรณ์ และให้พื้นที่ค้าขาย ซึ่งธนาคารออมสินร่วมกับกรุงเทพมหานคร สํานักงานพัฒนาวิทยาศาสตร์และเทคโนโลยีแห่งชาติ หรือ สวทช. สํานักงานคณะกรรมการการอาชีวศึกษา สถาบันคุณวุฒิวิชาชีพ (องค์การมหาชน) และสถาบันอุดมศึกษา ร่วมเป็นหน่วยงานพันธมิตรในการขับเคลื่อนโครงการฯ
โฆษกประจําสํานักนายกรัฐมนตรี กล่าวต่อว่าโครงการนี้ ภายใต้แนวคิด “4 ให้” 1) การให้ทักษะ ได้ร่วมกับสํานักงานคณะกรรมการการอาชีวศึกษา 18 แห่ง สถาบันคุณวุฒิวิชาชีพ (องค์การมหาชน) มหาวิทยาลัยในโครงการยุวพัฒน์รักถิ่น 64 แห่ง กว่า 900 ชุมชน และเครือข่ายเชฟชื่อดังระดับมิชลินสตาร์ ตลอดจนเจ้าของธุรกิจแฟรนไชส์มากมาย ในการช่วยกันฝึกอบรมและสร้างทักษะอาชีพแก่ประชาชนรวมกว่า 100 หลักสูตร ช่วยให้ผู้ที่เข้าร่วมโครงการได้มีความรู้ติดตัว สามารถใช้ประกอบอาชีพได้จริงต่อไป 2) ให้เงินทุน เริ่มต้นให้เงินทุนผ่านมาตรการสินเชื่อสร้างงานสร้างอาชีพ ที่ได้รับการสนับสนุนจากรัฐบาล โดย ครม. มีมติอนุมัติวงเงินชดเชยความเสียหายจาก NPLs ร้อยละ 30 ของวงเงินสินเชื่อโครงการ เพื่อสนับสนุนผลักดันความสําเร็จของการมอบความช่วยเหลือในระยะแรกของโครงการ ซึ่งในอนาคตจะมีมาตรการสินเชื่ออื่น ๆ เพิ่มเติมอย่างต่อเนื่อง 3) ให้อุปกรณ์ และ 4) ให้พื้นที่ค้าขาย โดยร่วมมือจากกรุงเทพมหานคร และสํานักงานพัฒนาวิทยาศาสตร์และเทคโนโลยีแห่งชาติ หรือ สวทช. ให้อุปกรณ์ มอบรถเข็น เต็นท์ ร่ม และพื้นที่ค้าขาย แก่ผู้ประกอบการร้านค้ารายย่อย ในเขตพื้นที่กรุงเทพมหานคร จํานวนกว่า 3,300 ร้านค้า รวมถึงการให้ใช้พื้นที่ของสาขาธนาคารออมสิน สํานักงานภาค หรือ สํานักงานเขต จัดเป็นตลาดนัดออมสิน เปิดโอกาสให้พ่อค้าแม่ค้า ผู้ประกอบการรายย่อย ตั้งแผงค้าขายสินค้าได้ และสนับสนุนด้านการประชาสัมพันธ์สินค้า/ร้านค้า ผ่านช่องทางออนไลน์ ภายใต้โครงการตลาดนัดออนไลน์ ช่องทาง คือ เพจเฟสบุ๊ก ตลาดนัดออมสิน เป็นต้น
“โครงการ “ออมสิน สร้างงาน สร้างอาชีพ” ภายใต้แนวคิด “4 ให้” ให้ทักษะ ให้เงินทุน ให้อุปกรณ์ และให้พื้นที่ค้าขาย ถือเป็นการมอบความช่วยเหลือที่ยั่งยืน โดยตั้งเป้าหมายสนับสนุนและส่งเสริมให้ผู้ที่เดือดร้อนจํานวนมาก ได้มีการปรับตัวและมองเห็นโอกาสใหม่ในการประกอบอาชีพ เปลี่ยนวิกฤตให้เป็นโอกาส สามารถใช้ความรู้ใหม่และทักษะทางอาชีพที่ได้รับการถ่ายทอด เป็นทางเลือกและช่องทางต่อยอดในการประกอบอาชีพมากขึ้น ให้สามารถยังชีพตนเองและดูแลครอบครัวต่อไปได้ซึ่งเป็นไปตามเจตนารมณ์ของท่านนายกฯ” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-รับแอสตร้าฯ เพิ่ม 1 ล้านโดส เร่งตรวจสอบคุณภาพ ก่อนส่งลงพื้นที่
วันเสาร์ที่ 19 มิถุนายน 2564
รับแอสตร้าฯ เพิ่ม 1 ล้านโดส เร่งตรวจสอบคุณภาพ ก่อนส่งลงพื้นที่
....
วัคซีนโควิดกําลังทยอยส่งมาอย่างต่อเนื่อง ล่าสุด กระทรวงสาธารณสุข
ได้ทําการตรวจรับวัคซีนแอสตร้าเซนเนก้า จํานวน 1 ล้านโดส และจะนําเข้าสู่ขั้นตอนตรวจสอบคุณภาพต่อไป เพื่อให้เกิดปลอดภัยสูงสุดต่อประชาชน คาดว่าจะสามารถกระจายไปแต่ละพื้นที่ตามแผนของศูนย์บริหารสถานการณ์โควิด-19 (ศบค.) ได้ในวันพรุ่งนี้
.
หากรวมสัปดาห์นี้ ประเทศไทยได้รับวัคซีนแอสตร้าฯ แล้วกว่า 1.6 ล้านโดส โดยแต่ละสัปดาห์ต่อจากนี้ไป ก็จะมีวัคซีนของแอสตร้าฯ และซิโนแวค ทยอยเข้ามาเรื่อย ๆ ตามสัญญาที่ได้ทําไว้กับผู้ผลิต
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.พม. บอกกระทรวงพัฒนาสังคมฯ พร้อมปกป้องเหยื่อถูกคุกคามทางเพศ รัฐบาลเอาจริง ลงโทษหนัก!
วันจันทร์ที่ 28 กุมภาพันธ์ 2565
รมว.พม. บอกกระทรวงพัฒนาสังคมฯ พร้อมปกป้องเหยื่อถูกคุกคามทางเพศ รัฐบาลเอาจริง ลงโทษหนัก!
รมว.พม. บอกกระทรวงพัฒนาสังคมฯ พร้อมปกป้องเหยื่อถูกคุกคามทางเพศ รัฐบาลเอาจริง ลงโทษหนัก!
เมื่อวันที่ 25 ก.พ. 65นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า ขณะนี้ เจ้าหน้าที่กระทรวง พม. จากบ้านพักเด็กและครอบครัวจังหวัดชัยภูมิ ได้ประสานลงพื้นที่พูดคุยกับเด็กนักเรียนผู้เสียหายที่ถูกรองผู้อํานวยการโรงเรียนแห่งหนึ่งในจังหวัดชัยภูมิแชทหาส่วนตัวด้วยคําพูดคุกคามไปในทางที่ไม่เหมาะสม จากนั้น ได้แจ้งเบอร์โทรศัพท์ติดต่อให้ความช่วยเหลือตลอด 24 ชั่วโมง หากเด็กรู้สึกเครียด วิตกกังวล รู้สึกไม่ปลอดภัย หรือต้องการทราบผลการช่วยเหลือเรื่องการดําเนินการทางวินัยกับผู้ถูกกล่าวหา อีกทั้งสามารถขอเข้ารับการคุ้มครองสวัสดิภาพได้ตลอด 24 ชั่วโมง
ก่อนหน้านี้ เมื่อเดือนมีนาคม 2564 เด็กได้มาขอรับคําปรึกษาจากบ้านพักเด็กและครอบครัวจังหวัดชัยภูมิ โดยเด็กไม่ต้องการให้เป็นข่าวหรือดําเนินคดีใดๆ กับผู้กระทํา แต่อยากขอให้ช่วยหยุดพฤติกรรมของรองผู้อํานวยการโรงเรียนดังกล่าว ทางบ้านพักเด็กฯ จึงได้นําเรียนผู้ว่าราชการจังหวัดชัยภูมิ ในฐานะเจ้าพนักงานคุ้มครองเด็กจังหวัด และได้แจ้งว่าจะเรียกเข้ามาพูดคุยตักเตือน หลังจากนั้น ไม่ได้รับแจ้งว่าเด็กถูกคุกคามอีก เนื่องจากเด็กรายดังกล่าวและเพื่อนๆ ได้ย้ายไปโรงเรียนอื่นแล้ว
นายจุติกล่าวเพิ่มเติมว่า นอกจากนี้ บ้านพักเด็กและครอบครัวจังหวัดชัยภูมิ ได้ติดตามข้อเท็จจริงจากเขตพื้นที่การศึกษาที่รับผิดชอบโรงเรียนดังกล่าว แจ้งว่ามีการสอบข้อเท็จจริงพร้อมตั้งคณะกรรมการสืบข้อเท็จจริงเรียบร้อยแล้ว และมีคําสั่งให้ผู้ถูกกล่าวหาออกนอกพื้นที่ไปก่อน โดยให้มาช่วยราชการที่เขตพื้นที่การศึกษาจนกว่าคณะกรรมการจะดําเนินการตามกระบวนการเรียบร้อย อีกทั้งได้แจ้งผู้ว่าราชการจังหวัดชัยภูมิทราบ เพื่อจะได้มีแนวทางป้องกันแก้ไขปัญหา และกําชับโรงเรียนต่างๆ เพื่อไม่ให้เกิดเหตุการณ์ลักษณะนี้ขึ้นอีกต่อไป